Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 298/13/5506	Martin, 1.8.2013
EEČ : 2-40-199-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Martin
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
na tom skutkovom základe, že ako otec dieťaťa XXXXX, nar. XXXXX, ku ktorému má vyživovaciu povinnosť vyplývajúcu v zmysle ustanovení Zákona o rodine a určenú rozsudkom Okresného súdu v Martine, sp. zn. XXXXX, právoplatným a vykonateľným    dňa 30.11.2012, ktorým je zaviazaný platiť výživné na syna XXXXX vo výške 100 EUR mesačne, vždy do každého 20 - teho dňa v mesiaci vopred k rukám matky XXXXX, nar. XXXXX, obvinený si  vyživovaciu povinnosť neplnil pravidelne a v plnej výške a od mesiaca december 2012 mu vznikol dlh na bežnom výživnom vo výške 600 EUR, výživné ktoré bolo v priebehu  vyšetrovania uhradené XXXXX v plnej výške,  

lebo zanikla trestnosť činu

Odôvodnenie:
Poverený príslušník OO PZ Vrútky uznesením pod ČVS: XXXXX zo dňa 29.05.2013 podľa § 199 ods. 1 Tr. por. začal trestné stíhanie a uznesením zo dňa 13.06.2013 podľa § 206 ods. 1 Tr. por. vzniesol obvinenie XXXXX, nar. XXXXX, pre prečin zanedbania povinnej výživy podľa § 207 ods. 1 Tr. zák., ktorého sa mal dopustiť na tom skutkovom základe uvedenom vo výrokovej časti tohto uznesenia.

Po vykonaní všetkých potrebných úkonov za účelom objasnenia skutkového stavu veci, poverený príslušník PZ XXXXX v rámci prípravného konania predložil spisový materiál na Okresnú prokuratúru v Martine s návrhom na konečné rozhodnutie veci, kde po preskúmaní návrhu, ako aj spisového materiálu na vec sa vzťahujúceho som dospela k záveru, že v prípade obv. XXXXX výsledky vyšetrovania preukazujú, že trestnosť činu zanikla.

 Podľa § 86 písm. a) Tr. zák. trestnosť trestného činu zaniká, ak ide o trestný čin zanedbania povinnej výživy podľa § 207 Tr. zák. a ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Zo zápisnice o výsluchu svedkyne XXXXX vyplynulo, že jej obvinený - bývalý manžel XXXXX dlhoval na výživnom za obdobie od mesiaca december 2012 do mesiaca jún 2013 sumu vo výške 800 EUR. Dňa 03.06.2013 vložil obvinený na jej  účet sumu vo výške 200 EUR. Nakoľko obvinený odišiel pracovať    do XXXXX dlhodobo, dohodla sa s  matkou obvineného, s vedomím obvineného, že ona jej doplatí zvyšnú sumu dlžného výživného a to vo výške 600 EUR, ktorú  jej odovzdala dňa 10.07.2013 do ruky. Svedkyňa XXXXX uviedla,  že výživné jej bolo  uhradené v plnej výške a aktuálne jej obvinený nedlhuje žiadne výživné. Počas neplnenia vyživovacej povinnosti dieťa núdzou netrpelo a malo zabezpečené základné životné potreby.
	Svedkyňa XXXXX potvrdila vyššie uvedené skutočnosti. Dlh   na výživnom uhradila za obvineného, po dohode s ním, XXXXX v plnej výške 600 EUR a to dňa 10.07.2013 v hotovosti.

 Podľa § 215 ods. 1 písm. h) Tr. por. prokurátor zastaví trestné stíhanie,  ak zanikla trestnosť činu.
	
Vzhľadom na vyššie uvedené bolo potrebné rozhodnúť tak, ako je uvedené  vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nora Podoláková
prokurátorka